加右布政使，专管燕建二路。丁母忧归，起补湖广右布政使，天启五年（1625年）升江西左布政使。因不爲魏忠贤建生祠，被斥罢。崇祯初，原官起任湖广，四年辛未（1631年）入觐，上召问楚变状，诗对曰：「林正平杀人与外教竖旗，事在两日。」上霁颜曰：「是两事耳。」游士任被逮之时，不辩而释，又输羡余银四十七万有奇，以佐司计之䌷，中外咸称廉正。崇祀江西、湖广名宦。当官上谷时，母卒，徒跣扶柩归。既葬，庐墓三年。十三年庚辰岁大饥，请于抚军李公长庚，题准滨为次罢税，登八分免议，州人德之，祀乡贤。